Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

Številka: 0070-42/2021/92

Datum: 10. 12. 2021

GENERALNI SEKRETARIAT VLADE

REPUBLIKE SLOVENIJE

gp.gs@gov.si

ZADEVA: Popravek gradiva št. 1

**1. Navedba gradiva, ki se popravlja:**

Predlog Resolucije o nacionalnem programu za kulturo 2022–2029 – predlog za obravnavo

**2. Besedilo popravka:**

V besedilu Predloga Resolucije o nacionalnem programu za kulturo 2022‒2029 so bili opravljeni posamezni redakcijski, oblikovalski in lektorski popravki, ki ne vplivajo na vsebino.

Na podlagi usklajevanja z Ministrstvom za zunanje zadeve in Uradom Vlade Republike Slovenije za Slovence v zamejstvu in po svetu so bili v besedilu smiselno glede na vsebino nadomeščeni in dopolnjeni izrazi z naslednjimi: državljanke in državljani Republike Slovenije, Slovenke in Slovenci v zamejstvu in po svetu, etnične skupine in avtohtoni narodni skupnosti.

Na podlagi naknadno prejetih pripomb Urada Vlade Republike Slovenije za Slovence v zamejstvu in po svetu, ki smo jih smiselno v celoti upoštevali, so bili v besedilu Predloga Resolucije o nacionalnem programu za kulturo 2022‒2029 opravljeni popravki izrazov, in sicer smo opredelili, kaj je enotni slovenski kulturni prostor, vključili Slovenke in Slovence v zamejstvu in po svetu tam, kjer je to možno – kjer gre za načela, ne za sistemske, zakonodajne spremembe, saj lahko te opredeljujemo zgolj za ozemlje Republike Slovenije, ter spremenili jezikovno skupnost v narodno skupnost.

V tabeli Pregled ključnih investicij v javno kulturno infrastrukturo v državni lasti je bila dodana nova vrstica:

|  |  |  |  |  |  |
| --- | --- | --- | --- | --- | --- |
| 21. | Dvorec Dornava | Celovita prenova(grad in park) | 30.000.000 | 2022 | MK |

Na koncu besedila Predloga Resolucije o nacionalnem programu za kulturo 2022‒2029 sta bili dodani poglavji »Seznam kratic« in »Obrazložitev«.

Dr. Ignacija Fridl Jarc

državna sekretarka

Priloga:

* čistopis Predloga Resolucije o nacionalnem programu za kulturo 2022‒2029